บัณฑูรแจง'ธีรนันท์'ลาออกไม่กระทบแบงก์กสิกรฯ
ผู้ถือหุ้นกสิกรฯ อนุมัติ ธีรนันท์ ศรีหงส์ ลาออก แจงไม่กระทบแบงก์ เพราะทำงานเป็นทีม
4 เม.ย. 2560

ผู้ถือหุ้นกสิกรฯ อนุมัติ ธีรนันท์ ศรีหงส์ ลาออก แจงไม่กระทบแบงก์ เพราะทำงานเป็นทีมนายบัณฑูร ล่ำซำ ประธานกรรมการ และประธานเจ้าหน้าที่บริหาร ธนาคารกสิกรไทย เปิดเผยว่า นายธีรนันท์ ศรีหงส์ ได้ลาออกจากทุกตำแหน่งในธนาคาร แต่ไม่กระทบกับการบริหารงานที่เคยดูแล เพราะธนาคารทำงานเป็นทีม ขณะนี้ยังไม่ได้แต่งตั้งใครขึ้นมาแทน ไม่ว่าจะเป็นตำแหน่งกรรมการผู้จัดการ และประธาน กสิกร บิซิเนส-เทคโนโลยี กรุ๊ป (เคบีทีจี) ขอใช้เวลาพิจารณาระยะหนึ่ง"ธีรนันท์เป็นคนที่มีฝีมือมาตลอด ปัจจุบันโอกาสในโลกมีมากมาย โอกาสที่เขาจะไปหาอย่างอื่นที่เขาอยากจะทำก็มีอยู่ จึงขอเปิดทางไป เขาขอไปใช้วิชาชีพที่มี ส่วนแบงก์ทำงานเป็นทีมอยู่แล้ว" นายบัณฑูร กล่าวนายบัณฑูร กล่าวว่า การเปลี่ยนแปลงผู้บริหารระดับสูงในธุรกิจเอกชนเกิดขึ้นทุกวัน เพราะแต่ละคนมีความสามารถ มีช่องทาง และรูปแบบที่ต่างกันในการแสวงหาโอกาส โดยโจทย์การเปลี่ยนแปลงดังกล่าว ทุกบริษัทมีการเตรียมพร้อมไว้เสมอ เมื่อถึงเวลาคนที่เหลือก็ต้องปรับตัวตามกันไปทั้งนี้ ที่ประชุมผู้ถือหุ้นได้พิจารณาเลือกตั้งกรรมการ โดยกรรมการที่พ้นจากตำแหน่งและได้รับการเลือกตั้งกลับมี 3 คน ได้แก่ นางพันธ์ทิพย์ สุรทิณฑ์ กรรมการอิสระ นางศุภจี สุธรรมพันธุ์ กรรมการอิสระ และ น.ส.ขัตติยา อินทรวิชัย กรรมการที่เป็นผู้บริหาร รวมทั้งได้เลือกนายชนินทธ์ โทณวณิก เป็นกรรมการอิสระสำหรับกรรมการที่พ้นจากตำแหน่งและไม่มีการต่อวาระ มี 3 คน คือ นายธีรนันท์ นายยงยุทธ ยุทธวงศ์ กรรมการอิสระ และนายไพรัช ธัชยพงษ์ กรรมการอิสระ